3. tabula

Saistību apropriāciju pārvaldība 2019. gadā — ELFLA Budžeta pozīcija 05.046001 (EUR) Apropriācijas 2019. gada sākumā 14 656 460 137 2019. gadā pieejamās apropriācijas 14 656 460 137 2019. gadā izlietotās apropriācijas 14 656 460 137

2.1.2. Tehniskā palīdzība

Regulas (ES) Nr. 1305/2013 51. panta 1. punktā paredzēts, ka ELFLA līdz 0,25 % no gada piešķīruma drīkst izlietot, lai finansētu tehniskās palīdzības darbības pēc Komisijas iniciatīvas. 2019. gada budžetā šim mērķim atvēlētā sākotnējā summa bija 5,0 miljoni EUR neoperatīvajai tehniskajai palīdzībai un 17,1 miljons EUR operatīvajai tehniskajai palīdzībai.

2.2. Maksājumu apropriāciju pārvaldība

2.2.1. ELFLA lauku attīstības programmas

2019. gadam nobalsotajā budžetā maksājumu apropriāciju summa 2014.–2020. gada lauku attīstības programmām bija 13 100 miljoni EUR. Turklāt pieejamie piešķirtie ieņēmumi, kas pārvietoti no iepriekšējā gada, bija 12,4 miljoni EUR, un piešķirtie ieņēmumi, kas iekasēti gada laikā, bija 25,1 miljons EUR. Maksājumu apropriācijas tika pastiprinātas ar 0,5 miljonu EUR pārvietojumu no pozīcijas “ELFLA ieguldījums Eiropas Solidaritātes korpusā 2014.–2020. gadā”, 265,6 miljonu EUR vispārēju pārvietojumu un 100 miljonu EUR gada beigu pārvietojumu. Turklāt tika veikts pārvietojums no piešķirtajiem ieņēmumiem no ELFLA programmām pirms 2014. gada 961,7 miljonu EUR apmērā, lai pilnībā segtu dalībvalstu 2019. gada trešā ceturkšņa izdevumu deklarācijas. 1,8 miljoni EUR tika pārvietoti operatīvās tehniskās palīdzības pozīcijai. Ņemot vērā visus pārvietojumus, kopējā 2019. gadam pieejamā maksājumu apropriāciju summa bija 14 463,4 miljoni EUR. Pavisam tika izlietotas maksājumu apropriācijas 13 840,0 miljonu EUR apmērā, bet piešķirtie ieņēmumi 623,4 miljonu EUR apmērā tika automātiski pārnesti no 2019. uz 2020. gadu.





4. tabula

Maksājumu apropriāciju pārvaldība 2019. gadā (EUR) ELFLA (2014.–2020. g.) Budžeta postenis — 05.046001 Apropriācijas 2019. gada sākumā 13 100 000 000 Pārvietojums no pozīcijas “ELFLA ieguldījums Eiropas Solidaritātes korpusā 2014.–2020. gadā” 540 000 Pārvietojums no ELFLA 2014.–2020. gada tehniskās palīdzības pozīcijas -1 800 000 Vispārējs pārvietojums 265 580 630 Gada beigu pārvietojums 100 000 000 Piešķirtie ieņēmumi, kas pārnesti no 2018. gada 12 400 084 Piešķirtie ieņēmumi, kas iekasēti 2019. gadā 25 056 900 Piešķirto ieņēmumu pārvietojums no ELFLA pirms 2014. gada 961 659 440 2019. gadā pieejamās apropriācijas 14 463 437 054 2019. gadā izlietotās apropriācijas 13 839 996 951

2.2.2. Tehniskā palīdzība

Attiecībā uz ELFLA tehnisko palīdzību pēc Komisijas iniciatīvas kopējās maksājumu apropriācijas 2019. gada budžetā bija 21,8 miljoni EUR. 1,8 miljoni EUR tika pārvietoti no ELFLA 2014.–2020. gada programmu pozīcijas, lai segtu maksājumu vajadzības. Galīgā maksājumu apropriāciju summa bija 23,6 miljoni EUR.

3. 2019. gada ELFLA budžeta izpilde

3.1. Saistību apropriāciju izpilde

3.1.1. ELFLA lauku attīstības programmas

2019. gada budžetā ELFLA 2014.–2020. gada programmām saistību uzņemšanās aptvēra pieejamo saistību apropriāciju pilnu summu (14 656,5 miljoni EUR).

5. tabulā par katru dalībvalsti parādīts līdzekļu sadalījums, kas noteikts ar Regulu (ES) Nr. 1305/2013, kurā jaunākie grozījumi izdarīti ar Regulu (ES) 2019/288 , un saistību summas 2019. gadā.